Bredgade i Løgstør bliver i den uge frisket op med ny maling. 70 huse på indfaldsvejen til Løgstør får en overhaling. En af dem, der får direkte gavn er det, er Jesper Nielsen, der bor i Bredgade 90. - Jeg synes det er tiltrængt pift til en gade, som ellers er faldet lidt sammen, siger Jesper Nielsen. Idéen er fostret af ejendomsmægler Peter Veggerby og styres af Branding Løgstør. Maling og halvdelen af arbejdskraft leveres af malerfirmaet Sadolin. - Vi er ude og vise, at vi også kan bruge de farver vi sælger, siger Katrine Jensen, marketingskoordinator, Sadolin. Projektet er gennemført i 7 millionbyer, blandt andet Paris, London og Rio de Janeiro. I Danmark har Sadolin valgt Løgstør. - En ting er at friske bydele i millionbyer op med pangfarver. Her er det jo faktisk en gade der trænger og vi er rigtig glade for at vi er gået med i det her projekt, siger Katrine Jensen, Marketingskoordinator, Sadolin. Her til morgen begyndte 50-60 sadolinansatte og lokale ansatte på projektet, der ventes færdigt på fredag.

Referat:
I dag begyndte malingen af 70 huse på indfaldsvejen til Løgstør. Projektet er en del af det verdensomspændende Let?s colour projekt.